6. ΝΟΜΟΣ 2530 της 26 Σεπτ./13 Οκτ. 1920 (ΦΕΚ Α΄  236) Περί τροποποιήσεως του Νόμ. 789. Άρθρ.1.-Ο κατά τον Νόμ. 789 κεντρικός διαχειριστής του ναυτικού μετονομάζεται κεντρικός ταμίας του ναυτικού, ταμίας δε ο διαχειριστής και ταμίας ομάδος, οι δε υπό τον περιληπτικόν τίτλον αναγραφόμενοι ναυτικοί διαχειρισταί μετονομάζονται ναυτικοί ταμίαι. Άρθρ.2.-(Τροποποιούνται τα άρθρ. 16, 21, 27, 37, 52, 58 και 59 και καταργούνται το άρθρ. 18 και η δ΄ παράγραφος του άρθρ. 81 του Νόμ. 789). Άρθρ.3.-Από της ενάρξεως της ισχύος των διατάξεων του 789 Νόμου καταργούνται τα μετά την δημοσίευσιν τούτου συσταθέντα οικον. συμβούλια, τα διαχειριζόμενα χρήματα της στερεάς προκαταβολής του ναυτικού, ως προς τας δια Β.Δ/τος τεθησομένας εις εφαρμογήν διατάξεις του 789 Νόμου, και εφαρμόζονται αι περί ναυτικών ταμείων διατάξεις. Άρθρ.4.-Δια τον καθορισμόν της αξίας του αντιτίμου της τροφοδοτικής μερίδος και των οπωσδήποτε εις τα πληρώματα χορηγουμένων τροφίμων εφαρμόζονται αι εν ισχύϊ διατάξεις, υφ’ ους όρους έχουσι διατυπωθή, μη ισχυουσών των επί τούτω διατάξεων του 789 Νόμου. Άρθρ.5.-Προκειμένου περί των υπηρεσιών του Π. Ναυστάθμου η χρηματική διαχείρισις ανατίθεται εις τον μέχρι τούδε εκτελούντα τα χρέη του ταμίου του Ναυστάθμου, φέροντα εις το εξής τον τίτλον του διευθυντού του ταμείου του Ναυστάθμου. Εν τη εκτελέσει των κατά τας διατάξεις του παρόντος Νόμου καθηκόντων ο διευθυντής του ταμείου του Ναυστάθμου συμμορφούται προς τας διατάξεις τας διεπούσας τα καθήκοντα του ταμίου ομάδος, κέκτηται δε πάντα τα δικαιώματα των άλλων διυθυντών του Ναυστάθμου. Αι καταστάσεις προς πληρωμήν των δαπανών των υπηρεσιών συντάσσονται υπό των ως ταμιών τοποθετουμένων εν ταις ως είρηται υπηρεσίαις οικον. αξιωματικών, υπ’ ευθύνην των δε δια την ακρίβειαν και νομιμότητα των δαπανών παραδίδονται εις τον διευθυντήν του ταμείου, παρ’ ου και εφοδιάζονται με το αντιπροσωπεύον τας καταστάσεις ταύτας χρηματικόν ποσόν. «Δύναται να συστηθή ενιαία τροφοδοσία των υπηρεσιών του Π. Ναυστάθμου κατόπιν αποφάσεως του γενικού διευθυντού, συνιστώντος γραφείον ενιαίας αναφοράς υπό την διεύθυνσιν ανωτέρου μαχίμου αξιωματικού εκ των εν Ναυστάθμω υπηρετούντων. Η σύνταξις των λογαριασμών της τροφοδοσίας θα ενεργήται υφ’ ενός ναυτ. ταμίου  του Ναυστάθμου, οριζομένου υπό του γενικού διευθυντού, υπό την επιτήρησιν και εξέλεγξιν του Δ.Ο.Υ .Ν. Το κατώτερον προσωπικόν, ο τρόπος της προμηθείας και διανομής των τροφίμων και αι λεπτομέρειαι εν γένει της λειτουργίας του γραφείου κανονίζονται δια παραγγέλματος του γενικού διευθυντού. Τας ανωτέρω ενεργείας του ο διευθυντής γνωστοποιεί εις το υπουργείον». Η εντός « » παράγραφος προσετέθη δια του Π.Δ. 24 Φεβρ./12 Μαρτ. 1928 (ΦΕΚ Α΄ 34) περί προσθήκης διατάξεως εις το άρθρ. 5 του Νόμ. 2530. Τα λοιπά της οικονομικής υπηρεσίας της αναφερομένης εν τω άρθρ. 27 του 789 Νόμου διεξάγονται υπό των υπηρεσιών του Ναυστάθμου, του διευθυντού του ταμείου περιοριζομένου μόνον εις τον έλεγχον της χρηματικής διαχειρίσεως των ταμιών. Εν τη εκτελέσει των καθηκόντων των ο μεν διευθυντής του ταμείου υπόκειται υπό την άμεσον εποπτείαν του γενικού διευθυντού του Ναυστάθμου, οι δε ταμίαι υπό την άμεσον εποπτείαν των πρϊσταμένων των, συμφώνως προς τα καθωρισμένα δια την εποπτείαν των κυβερνητών των πλοίων. Εις την διεύθυνσιν του ταμείου του Ναυστάθμου τοποθετείται ως βοηθός είς κατώτερος οικονομικός αξιωματικός. Άρθρ.6.-Αφ’ ης τεθή εις εφαρμογήν ο 789 Νόμος κατά τας διατάξεις της δευτέρας και τρίτης παραγράφου του άρθρ. 31 αυτού καταργούνται αι αντικείμεναι διατάξεις, εφ’ όσον μόνον αύται είναι προγενέστεραι της δημοσιεύσεως του Νόμου τούτου. 